b'\n_START_ARTICLE_\nHard Candy\n_START_SECTION_\nAlbuma nosaukums\n_START_PARAGRAPH_\nS\xc4\x81kotn\xc4\x93ji Madonna v\xc4\x93l\xc4\x93j\xc4\x81s savu 11. studijas albumu saukt "Candy Shop", k\xc4\x81 vienu no albuma dziesm\xc4\x81m, bet Warner Bros. to neat\xc4\xbc\xc4\x81va sakot, ka \xc5\xa1is nosaukums ir p\xc4\x81r\xc4\x81k l\xc4\xabdz\xc4\xabgs 50 Cent dziesmas nosaukumam. Tad Madonna grib\xc4\x93ja albumu nosaukt t\xc4\x81pat k\xc4\x81 otro singlu "Give It 2 Me", bet atkal Warner Bros. \xc5\xa1o ieceri noraid\xc4\xabja, jo \xc5\xa1is nosaukums bija p\xc4\x81r\xc4\x81k l\xc4\xabdz\xc4\xabgs Timbaland un Nellijas Furtado t\xc4\x81da pa\xc5\xa1a nosaukuma dziesmai. Visbeidzot albumam tika izv\xc4\x93l\xc4\x93ts nosaukums Hard Candy, kas simboliz\xc4\x93ja pretstatu starp s\xc4\xabkstumu un saldumu, kas ir apvienoti \xc5\xa1aj\xc4\x81 ierakst\xc4\x81.\n_START_SECTION_\n"4 Minutes"\n_START_PARAGRAPH_\nK\xc4\x81 pirmais singls no Madonnas vienpadsmit\xc4\x81 studijas albuma Hard Candy tika izv\xc4\x93l\xc4\x93ta dziesma "4 Minutes" jeb ierakst\xc4\xab\xc5\xa1anas posm\xc4\x81 d\xc4\x93v\xc4\x93ta par "4 Minutes To Save The World". \xc5\xa0\xc4\xabs dziesmas autori ir pati Madonna, Neits Hills, Timotijs Moslijs un D\xc5\xbeastins Timberleiks, bet producenti: Madonna, D\xc5\xbeastins Timberleiks, Timbaland un Neits "Danja" Hills. Ofici\xc4\x81lais singla izdo\xc5\xa1anas datums da\xc5\xbe\xc4\x81d\xc4\x81s valst\xc4\xabs tika noteikts da\xc5\xbe\xc4\x81ds. Piem\xc4\x93ram pirm\xc4\x81 valsts, kur\xc4\x81 singls bija pieejams veikalu plauktos bija V\xc4\x81cij\xc4\x81 11. apr\xc4\xabl\xc4\xab. Francij\xc4\x81 tas tika izdots nedaudz v\xc4\x93l\xc4\x81k, 14. apr\xc4\xabl\xc4\xab, Austr\xc4\x81lij\xc4\x81 19. apr\xc4\xabl\xc4\xab, un Lielbrit\xc4\x81nij\xc4\x81 21. apr\xc4\xabl\xc4\xab._NEWLINE_Toties ciparu lejupiel\xc4\x81des form\xc4\x81t\xc4\x81 \xc5\xa1is singls bija pieejams daudz \xc4\x81tr\xc4\x81k, jau 17. mart\xc4\x81. L\xc4\xabdzko singls bija pieejams ciparu lejupiel\xc4\x81des form\xc4\x81t\xc4\x81, t\xc4\x81 t\xc5\xabda\xc4\xbc tas s\xc4\x81ka iekarot pasaules popul\xc4\x81r\xc4\x81kos topus div\xc4\x81s ned\xc4\x93\xc4\xbc\xc4\x81s sasniedzot ASV Billboard Hot 100 3. vietu un Lielbrit\xc4\x81nijas Top 75 5. vietu. "4 Minutes" uzst\xc4\x81d\xc4\xabja rekordu ar\xc4\xab Kan\xc4\x81das ofici\xc4\x81l\xc4\x81 top\xc4\x81, k\xc4\x81 dziesma, kas vis\xc4\x81tr\xc4\x81k nok\xc4\xbcuvusi 1. viet\xc4\x81 (div\xc4\x81s ned\xc4\x93\xc4\xbc\xc4\x81s). Ar\xc4\xab Apvienotaj\xc4\x81 pasaules top\xc4\x81 (United World Chart) dziesma jau otraj\xc4\x81 ned\xc4\x93\xc4\xbc\xc4\x81 ar 267 000 punktiem no 36. vietas ieleca 3. viet\xc4\x81 un ceurtaj\xc4\x81 ned\xc4\x93\xc4\xbc\xc4\x81 ar 388 000 punktiem p\xc4\x81rsp\xc4\x93jot Leonas Luisas gr\xc4\x81v\xc4\x93ju "Bleeding Love" sasniedza pirmo vietu. Latvij\xc4\x81 singls sasniedza 3. vietu.\n_START_SECTION_\n"Give It 2 Me"\n_START_PARAGRAPH_\nK\xc4\x81 otrais singls no Madonnas albuma Hard Candy tika izdots "Give It 2 Me". Tas non\xc4\x81ca radio aprit\xc4\x93 2008. gada 4. j\xc5\xabnij\xc4\x81 Eirop\xc4\x81 un 24. j\xc5\xabnij\xc4\x81 ASV, kur singls sasniedza 57. vietu. Ofici\xc4\x81li "Give It 2 Me" Eirop\xc4\x81 tika izdots 2008. gada 11. j\xc5\xablij\xc4\x81, bet ASV, 5. august\xc4\x81. Singls pirmo vietu sasniedza 6. valst\xc4\xabs (N\xc4\xabderlande, Polija, Turcija, Sp\xc4\x81nija, Bulg\xc4\x81rija un Braz\xc4\xablija), k\xc4\x81 ar\xc4\xab ASV Billboard Hot Dance/Club Play un Billboard Hot 100 Airplay topos. Singls sasniedza Top 5 v\xc4\x93l septi\xc5\x86\xc4\x81s valst\xc4\xabs, k\xc4\x81 ar\xc4\xab Top 10 iek\xc4\xbcuva v\xc4\x93l asto\xc5\x86\xc4\x81s, t\xc4\x81d\xc4\x81s k\xc4\x81 Apvienot\xc4\x81 Karaliste, Kan\xc4\x81da, V\xc4\x81cija un Meksika. Pan\xc4\x81kumi \xc5\xa1im singlam izpalika vien\xc4\xabgi Austr\xc4\x81lij\xc4\x81, kur tas pak\xc4\x81p\xc4\x81s l\xc4\xabdz 23. vietai un Jap\xc4\x81n\xc4\x81, kur singla augst\xc4\x81k\xc4\x81 vieta bija 44. Latvij\xc4\x81, Latvian Airplay Top 50 augst\xc4\x81k\xc4\x81 vieta bija 6.\n_START_SECTION_\n"Miles Away"\n_START_PARAGRAPH_\nTre\xc5\xa1ais singls no albuma Hard Candy tika izdota dziesma "Miles Away". 2008. gada 17. j\xc5\xablij\xc4\x81, k\xc4\x81 promo sings, dziesma tika izdota Jap\xc4\x81n\xc4\x81. 2008. gada 13. oktobr\xc4\xab "Miles Away" tika palaists ASV radio aprit\xc4\x93, bet Kan\xc4\x81das radiostacij\xc4\x81s \xc5\xa1is singls tika atska\xc5\x86ots v\xc4\x93l pirms tam._NEWLINE_Eiropas iTunes interneta veikalos singls ofici\xc4\x81li tika izdots 2008. gada 10. oktobr\xc4\xab.'